Legal Document

Category: 170

Text:
8.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ3β/402 της 7 Φεβρ./9 Μαρτ. 1973   (ΦΕΚ Β΄ 282)  Περί επιδοτήσεως τυφλών παίδων. Έχοντες υπ’ όψιν: α)Το υπ’ αριθ. 682/1960 Β.Δ/μα «περί Οργανισμού του Υπουργείου Κοιν. Προνοίας (ΦΕΚ Α΄/157/1960). β)Το άρθρ. 5 του Νόμ. 1904/1951 «περί προστασίας και αποκαταστάσεως των τυφλών» (ΦΕΚ Α΄/212/1951). γ)Τας κοινάς αποφάσεις ημών «περί επιδοτήσεως των υπερηλίκων και ανικάνων τυφλών, τρόπον πληρωμής αυτών κλπ.»: α)Ζ3α/11315/ΕΠ/6156/ΕΠ7017/3.8.1964. β)Δ3/2460/Εγκ. 713/12.12.1964. γ)Δ3/558/Εγκ. 41/6.2.1965. δ)196615/5361/RONEO 4/3.2.1967. ε)Δ3γ/1833/Εγκ. 504/30.3.1968. δ)Τας αποφάσεις του Υπουργείου Κοινωνικών Υπηρεσιών «περί επιδοτήσεως τυφλών: α)Δ3/538/Εγκ. 361/30.5.1964. β)Δ3/2425/Εγκ. 706/10.12.1964. γ)Δ3γ/775/Εγκ. 131/9.2.1970. δ)Δ3γ/1602/Εγκ. 461/21.3.1970. ε)Την υπ’ αριθ. Ζ1α/7392/15.9.1967 τριμερή υπουργικήν απόφασιν «περί διατηρήσεως και καταργήσεως Συμβουλίων και Επιτροπών αρμοδιότητος Υπουργείου Κοινωνικών Υπηρεσιών». ς)Την ανάγκην επιδοτήσεως τυφλών παίδων. ζ)Το δια τους τυφλούς επιδειχθέν ιδιαίτερον ενδιαφέρον της Εθνικής Κυβερνήσεως, αποφασίζομεν: 1.Εγκρίνομεν την από 1 Ιαν. 1973 επιδότησιν τυφλών παίδων δια της παροχής αυτοίς μηνιαίου χρηματικού βοηθήματος εκ δραχ. 500 κατά την έννοιαν των εδαφίων α΄ και β΄ του άρθρ. 1 του Νόμ. 1904/1951, ηλικίας μέχρι και 18 ετών. 2.Οι εις την άνω κατηγορίαν υπαγόμενοι τυφλοί, δικαιούνται του παρεχομένου αυτοίς χρηματικού βοηθήματος, εφ’ όσον στερούνται των προς αντιμετώπισιν των βασικών βιοτικών των αναγκών, ως ειδικώτερον καθορισθήσονται δι’ εγκυκλίου του Υπουργείου Κοινωνικών Υπηρεσιών. 3.Η ως άνω χορηγία θέλει πραγματοποιηθή εκ της εις τον προϋπολογισμόν του Υπουργείου Κοινωνικών Υπηρεσιών εγγεγραμμένης πιστώσεως υπό φορέα 215 και Κ.Α.Ε. 5999. 4.Η αναγνώρισις των δικαιούχων της ως είρηται κατηγορίας, ο τρόπος πληρωμής των κλπ. γενήσονται βάσει των εν τω σκεπτικώ της παρούσης υπό στοιχ. γ΄ και δ΄ αναφερομένων αποφάσεων.   Σελ. 76,04(β) Τεύχος ΣΤ91-Σελ.46